b'\n_START_ARTICLE_\nMinister za infrastrukturo in prostor Republike Slovenije\n_START_PARAGRAPH_\nMinister za infrastrukturo in prostor Republike Slovenije je bil politi\xc4\x8dni vodja Ministrstva za infrastrukturo in prostor Republike Slovenije, ki ga predlaga predsednik Vlade Republike Slovenije in imenuje Dr\xc5\xbeavni zbor Republike Slovenije ter je po Zakonu o Vladi Republike Slovenije \xc4\x8dlan Vlade Republike Slovenije._NEWLINE_Funkcija ministra je bila prisotna v deseti in enajsti vladi Republike Slovenije.\n_START_SECTION_\nZakonodaja\n_START_PARAGRAPH_\nFunkcija ministra za infrastrukturo in prostor je bila vzpostavljena 27. januarja 2012 z vzpostavitvijo Ministrstva za infrastrukturo in prostor. S tem sta bili ukinjeni funkciji ministrsa za okolje in prostor ter ministra za promet.\n_START_SECTION_\nPolo\xc5\xbeaj v Evropski uniji\n_START_PARAGRAPH_\nMinister za infrastrukturo in prostor je bil \xc4\x8dlan Sveta Evropske unije za transport, telekomunikacije in energijo (TTE), ki predstavlja eno od oblik Sveta Evropske unije.'